- ખેડા જિલ્લામાં ડિગ્રી વગર પ્રક્ટિસ કરતા તેમજ ક્રોસ પેથીમાં સારવાર કરતાં તબીબોની સામે આરોગ્ય વિભાગે લાલ આંખ કરી છે. તેમજ આવા તબીબોની સામે ફોજદારી કાર્યવાહી કરવાનો તખ્તો તૈયાર કરવામાં આવ્યો છે. ગુરૂવારે આરોગ્ય વિભાગની આઠ ટીમો દ્વારા જિલ્લાના જુદા જુદા તાલુકાઓમાં દરોડા પાડીને ડિગ્રી વગર જ પ્રેક્ટિસ કરતાં બે તબીબોને ઝડપી પાડ્યા હતા. જ્યારે ક્રોસ પેથીમાં સારવાર કરતા ચાર તબીબો ઝડપાયા હતા. આ દરોડા અંગેની માહિતી મળતાની સાથે જ કેટલાક લેભાગુ તબીબો ભૂગર્ભમાં ઉતરી ગયા હતા.